|  |  |  |
| --- | --- | --- |
|  | **UNIVERSITATEA „VASILE ALECSANDRI”DIN BACĂU****Facultatea de Științe****Str. Calea Mărăşeşti, nr. 157, Bacău, 600115****Tel. ++40-234-542411, tel./ fax ++40-234-571012**[www.ub.ro](http://www.ub.ro); e-mail: stiinte@ub.ro |  |

**Norme de aplicare la nivelul Facultăţii de Știinţe pentru R-05-24**

 Având în vedere *Ghidul privind norme metodologice pentru desfaşurarea activităţii didactice, finalizarea semestrului II, a anului universitar 2019-2020 şi finalizarea studiilor în anul universitar 2019-2020 (R-05-04)*, Consiliul Facultăţii de Știinţe a discutat și a votat prezentele Norme de aplicare.

Art. 1. Titularii de disciplina solicită online sau telefonic secretariatului facultăţii o programare pentru ridicarea cataloagelor în format fizic. Cataloagele se ridică pe bază de semnătură. Exceptie fac cataloagele de restanţe/reexaminări/diferenţe pentru anii terminali, care se vor completa în sala D 206.

Art. 2. Restanţele/reexaminările/diferenţele anilor terminali se vor susţine la solicitarea studenţilor interesaţi, conform programării evaluărilor curente din anii I, respectiv II. Studentul va transmite prin email pe adresa **dana.ungureanu@ub.ro**, cu cel puţin 48 ore înainte de momentul examinării, următoarele documente:

* pentru restanţe: **doar** cererea de restanţă aflată pe site-ul facultăţii la secţiunea **Studenţi.** Campul **Subject** al mesajului trebuie să conţină **Cerere restanta** urmat de **numele si prenumele** studentului (model: Cerere restanta Ionescu Petre).
* pentru reexaminări/diferenţe: cererea de reexaminare aflată pe site-ul facultăţii la secţiunea **Studenţi** şi chitanţa de plată (50 lei pentru diferenţă, 70 lei pentru reexaminare). Campul **Subject** al mesajului trebuie să conţină **Cerere reexaminare** urmat de **numele si prenumele** studentului (model: Cerere reexaminare Ionescu Petre).

Documentele **validate** se transmit prin email redirecţionat de la administratorul facultății către titularul disciplinei. Informaţiile de contact ale studentului se transmit prin email de la secretariatul facultății. Titularul disciplinei preia aceste informaţii de contact ale studentului din baza de date transmisă anterior şi contactează studentul pentru a stabili modalitatea de examinare online. În continuare, legătura cu studenţii pentru finalizarea evaluării și transmiterea rezultatelor către studenți, intră în responsabilitatea cadrului didactic titular de disciplină.

Art. 3. Cataloagele semnate atât de examinator, cât și de asistentul examinator se vor preda după finalizarea ultimului examen al cadrului didactic respectiv, în urma unei programări online (telefonice) la secretariat. Excepție fac cataloagele de an terminal, care se vor aduce în cel mai scurt timp.

Art. 4. Toate evaluările se reprogramează conform noilor structuri ale anului universitar.

Art. 5. Perioada colocviilor se restrânge la o singură săptămână (18.05-24.05.2020).

Art. 6. Restanţele, reexaminările şi diferenţele pentru anii I şi II (licenţă) şi anul I (master) se susţin în perioada 31.08-13.09.2020, fără implicaţii financiare suplimentare.

Art. 7. Pentru disciplina ,,Practică de specialitate” se poate realiza pentru fiecare program de studii câte un grup public pe platforma **Teams**.

Art. 8. Fiecare cadru didactic îndrumător al lucrării de finalizare va acorda o notă pentru disciplina ,,Elaborarea lucrării de licență/disertație”. Această notă va fi transmisă de cadrul didactic îndrumător al lucrării de finalizare îndrumătorului de an până la data planificată a colocviului. Îndrumătorul de an va completa catalogul disciplinei.

Art. 9. Administratorul -șef realizează un document explicativ pentru efectuarea corectă a plăţii taxelor de studii, restanțe, diferențe și finalizare studii. Acest document va fi postat pe site-ul Facultăţii.

Art. 10. Orice solicitare a cadrelor didactice şi a studenţilor se va adresa telefonic sau prin mijloace online. Personalul Facultăţii va răspunde cu celeritate acestor solicitări.

**Prezentele norme pot suferi modificări în funcţie de schimbările legislative privind măsurile de prevenire şi combatere a răspândirii COVID-19.**

 Decan

Conf.univ.dr. Gloria Cerasela CRIȘAN